Պետությունն ապահովում է բարձրագույն և հետբուհական մասնագիտական կրթության զարգացում հետևյալ ձևերով. ա) անցում բարձրագույն կրթության որակավորման երկաստիճան համակարգի. բ) հետբուհական կրթության համակարգի կատարելագործում. գ) կրթության զարգացման պետական ծրագրերի մշակում և իրականացում. դ) կրթական ծրագրերի համապատասխանեցում աշխատանքային շուկայի պահանջներին. դ) պետության պահանջներից ելնելով` բարձրագույն և հետբուհական մասնագիտական կրթության ֆինանսավորում. ե) օրենքով սահմանված կարգով բարձրագույն և հետբուհական մասնագիտական կրթության համակարգի ուսանողներին և ասպիրանտներին պետական ֆինանսական օժանդակություն (կրթաթոշակներ, ուսման վարձի փոխհատուցում (լրիվ և մասնակի (զեղչ), կրթական դրամաշնորհներ, վարկեր). զ) բարձրագույն և հետբուհական մասնագիտական կրթության համակարգում գիտելիքների ստուգման և որակի գնահատման, ուսուցման կազմակերպման նոր ձևերի, ներառյալ՝ կրեդիտային համակարգի ներդրում. է) կրթական նոր հայեցակարգերի և տեխնոլոգիաների ներդրում` զարգացում ապահովելու նպատակով. ը) բարձրագույն ուսումնական հաստատություններում գիտության և կրթության ինտեգրման ապահովում, գիտահետազոտական ստորաբաժանումների կազմակերպում: